திரு சேகர் அவர்களுக்கு,ஜெமோ இருபது வருடங்களாக எழுதுகிறார். அவரது தளமும் மொழியும் வேறு.உயர்வு தாழ்வு என்று கூட சொல்லவில்லை.அவர் பேச எடுத்துக் கொள்ளும் விசயங்களும் பல நேரங்களில் சற்று ஆழமானவை .சிக்கலான அமைப்பு கொண்டவை.உதாரணத்துக்கு சமீபத்தில் எழுதியுள்ள இலக்கியக் கோட்பாடுகள் என்ற கட்டுரை.அதை வேறு மொழியில் வேறு எழுத்தாளர்கள் எழுதலாம்.ஆனால் இதே அனுபவத்தைத் தருமா என சந்தேகமாக இருக்கிறது.ஆனாலும் உங்கள் துணிச்சல் என்னை வியக்க வைக்கிறது.அவர் புத்தகம் எதுவும் படிக்காமல் படிக்க நேர்ந்த ஒரே கட்டுரைக்கும் பொழிப்புரை கேட்கிறீர்கள்.அதுவும் டைம்பாஸ் என்று ஒப்புதல் வாக்குமூலம் வேறு.நீங்கள் பொழுது போவதற்காக காலை காப்பிக்கு போரும் சமாதானமும் மாலை டிபனுக்கு குற்றமும் தண்டனையும் படிப்பவர் போல தெரிகிறது.பாலகுமாரன் பற்றி சு ரா பதில் அளிக்காதது அகங்காரம் என்று சொல்கிற அதே சமயம் மதித்து பதில் அளிப்பவரைப் பார்த்து உங்கள் பதில் நீளமா இருக்கே.கோனார் நோட்ஸ் வேணும் போல என்றால் அவர் என்ன செய்வார்.அடுத்த தடவை கேள்வி கேட்கும் போது ஆத்துல குழந்தைல்லாம் சவுக்கியமா என்று விலக்கித்தான் விடுவார்.